Kaapstad-polisie skiet gewapende rowersFoto: SAPD Die polisie in Kaapstad het Vrydag drie gewapende rowers by ŉ algemene handelaar in Epping doodgeskiet. “Ses mans het probeer om die perseel te bestorm toe die polisie ingegryp het,” het kapt. FC van Wyk, woordvoerder van die polisie, gese. “Drie van die rowers is doodgeskiet, een is gewond en gehospitaliseer en twee is in hegtenis geneem.” Van Wyk het gesê die polisie het beslag gelê op drie vuurwapens en vier motorvoertuie wat tydens die misdaad gebruik is. “Niemand anders is beseer nie,” het hy bygevoeg.